ባንግላደሽ ብኣመንቲ ሃይማኖት ምስልምና ኣተዓብለለት 160 ሚሊዮን ህዝቢ ዘለዋ ሃገር`ያ። ብኣዝዩ ሃሳዪ ዝኾነ ስግራት ክሊማዊ ለውጢ፣ እስላማዊ ጥሩፍነት፣ ሱር ዝሰደደ ድኽነትን ብልሽውናን ድማ ትሳቐ። ኣማኢት ኣሽሓት ካብ ጎረቤት ሃገር ምያንማር ሃዲሞም ዝመጹ ሮሂንጃ እስላም ኣብ`ታ ሃገር ብምህላዎም፡ ኣብ ዝሓለፈ ቀረባ እዋን፡ እታ ሃገር ዓለም-ለኻዊ ኣድህቦ ተዋሂቡዋ ጸኒሑ`ዩ። ቀቅድሚ`ቲ ምርጫ ኣብ ዝነበር እዋን፡ ኣብ መንጎ ደገፍቲ ክልቲኡ ሸነኻት ጎነጽ ነይሩ። እቲ ኣብ ስልጣን ኣብ ዝጸንሓለን ዓሰርተ ዓመታት ዝያዳ መላኺ ኮይኑ ተባሂሉ ብወሃብቲ ርእይቶ ዝተነቕፈ መንግስቲ`ውን ኣብ ልዕሊ ተጻረርቱ ጨፍላቒ ስጉምቲታት ክወስድ ጸኑሑ`ሎ። መን`ዮም ነይሮም`ቶም ተወዳደርቲ?
